Money Honey (Clyde McPhatters and The Drifters’ sang)

«Money Honey» er en amerikansk sang med melodi og tekst av Jesse Stone, som var den første platen og den første slageren til Clyde McPhatter og The Drifters. Den ble utgitt i september 1953.

McPhatters stemme, men ikke hans navn, hadde blitt velkjent som ledesanger i Billy Ward and his Dominoes.

Sangen ble en umiddelbar slager og lå på Billboard R&B- listen i 22 uker og nådde førsteplassen.Whitburn, Joel (2004): Top R&B/Hip-Hop Singles 1942–2004. Record Research. Side 173

Magasinet Rolling Stone rangerte den som nummer 252 på listen over The 500 Greatest Songs of All Time.

Sangen forteller historien om en mann som har gått tom for penger og som håper at hans kvinne vil hjelpe ham:

«I was clean as a screen and so hard pressed
I called the woman that I love best»

I refrenget truer han med å forlate henne hvis hun ikke hjelper ham:

«Money Honey
Money Honey
Money Honey, if you want to get along with me»

Hun kjøper bokstavelig talt ikke dette. Hun har en annen mann, én som allerede har penger.

På innspillingen medvirker Mickey Baker på gitarMickey Baker – Winamp og Sam «The Man» Taylor på tenorsaksofon.Stax o' Wax : Sam "The Man" Taylor – In the Mood for Sax: More blue Mist (1960) Arrangementet starter med en sekkepipeliknende summing fra The Drifters som setter opp en shufflerytme.

McPhatters stemme er klar og strålende. I midten av saksofonsoloen avleverer han et monumentalt hyl.

Eddie Cochran fremførte en coverversjon i en liveopptreden.Diskografi på rcs-discography.com

Elvis Presley spilte inn en notabel versjon i RCA Studios, Nashville, 10. januar 1956. Sangen ble utgitt på RCA Victor 47-6641 (single) og RCA Victor 20-6641 (78-plate) i august 1956.Elvis Discography 1956 Produsent var Steve Sholes.

McPhatter gjeninnspilte sangen for Mercury Records. Den ble inkludert på albumet Lover Please fra 1962 og på utgivelsen Greatest Hits for Mercury Records fra 1963.

Ry Cooder utgav også en cover-versjon på albumet Into the Purpley Valley fra 1972.Amazon.com – Into the Purple Valley: Ry Cooder: Music

 Norsk versjon 
Eldar Vågan har skrevet en norsk tekst.Diskografier og annet go'-stoff for samlere På norsk bærer den tittelen «Høne pøne».

 Innspilling 
Vazelina Bilopphøggers. Utgitt på CD-platen Rock-A-Doodle (Slagerfabrikken/Opal SCD 99013) i 1994.Diskografier og annet go'-stoff for samlere Den ble fremført av Vazelina Bilopphøggers i tegnefilmen Rock-a-doodle''.

 Referanser 

Kategori:Sanger fra 1953
Kategori:Sanger fra USA